ఇల్యూషిన్ Il-276

**ఇల్యూషిన్ ఇల్-276** (రష్యన్: స్రెద్నీ వోయెన్నో-ట్రాన్స్‌పోర్ట్నీ సమోల్యోత్ – ఎస్‌వీటీఎస్) మధ్యస్థ గగన రవాణా సైనిక విమానం. దీనిని ప్రారంభంలో యునైటెడ్ ఎయిర్ క్రాఫ్ట్ కార్పొరేషన్ అభివృద్ధి చేయడం ప్రారంభించింది.ఈ విమానం సాధారణ రవాణా విధులు నిర్వహించడానికి రూపొందించబడింది. గరిష్ఠంగా 150 పారా ట్రూపర్లను లేదా 20 టన్నుల సరుకును మోసుకెళ్లగలదు. రష్యా మీడియా ప్రకారం 2023లో ఫ్లైట్ టెస్టింగ్ ప్రారంభించి, 2026లో తొలి యూనిట్లను అందించాలనే లక్ష్యం ఉంది. 2029 నాటికి సంవత్సరానికి 12 విమానాల ఉత్పత్తి రేటు సాధించాలనే ఉద్దేశ్యం ఉంది.

ప్రారంభంలో ఈ ప్రాజెక్ట్‌ను రష్యా యునైటెడ్ ఎయిర్క్రాఫ్ట్ కార్పొరేషన్, భారతదేశపు హిందూస్తాన్ ఏరోనాటిక్స్ లిమిటెడ్ ఆఫ్ ఇండియా  కలిసి నిర్మించాలనే ప్రణాళిక ఉంది. 2009లో ఉభయ సంస్థలు సంయుక్త భాగస్వామ్యాన్ని ప్రారంభించాయి. ప్రతి దేశం సుమారు 300 మిలియన్ అమెరికన్ డాలర్లు పెట్టుబడి పెట్టాలని అంచనా వేశారు.  ఈ విమానం భారతీయ వాయు సేన లో ఉన్న పాత  ఏ ఎన్ -32 రవాణా విమానాలను భర్తీ చేయాలనే ఉద్దేశంతో రూపొందించబడింది. 2016 జనవరిలో హెచ్‌ఏఎల్ ప్రాజెక్ట్ నుండి తప్పుకున్నట్లు ప్రకటించబడింది. తరువాత రష్యా ఒంటరిగా ప్రాజెక్ట్‌ను కొనసాగించింది.

## రూపకల్పన, అభివృద్ధి
2009 అక్టోబరులో భారత మాజీ రక్షణ మంత్రి ఏ.కే. ఆంటోనీ రష్యాను సందర్శించిన సమయంలో సంయుక్త సంస్థ అధికారికంగా స్థాపించబడింది. రష్యా, భారత ప్రభుత్వాలు తమ సాయుధ దళాల కోసం విమానాన్ని ఉత్పత్తి చేయడం, స్నేహ దేశాలకు ఎగుమతి చేయడం, 100 సీట్ల పౌర ప్రయాణికుల వేరియంట్ అభివృద్ధి చేయడం పై అంగీకరించాయి. ఈ పౌర వేరియంట్ అభివృద్ధిలో హెచ్‌ఏఎల్ ప్రధాన భాగస్వామిగా ఉండాల్సి ఉంది. సీరియల్ ఉత్పత్తిలో భారత భాగం కాన్పూర్‌లోని హెచ్‌ఏఎల్ ట్రాన్స్‌పోర్ట్ ఎయిర్‌క్రాఫ్ట్ డివిజన్‌లో జరగాల్సి ఉంది..

భారతదేశం, రష్యా ఎంఎటీఏ అభివృద్ధికి మద్దతుగా 300.35 మిలియన్ అమెరికన్ డాలర్ల విరాళంతో తుది ఏర్పాట్లు పూర్తి చేశాయి. రష్యాకు చెందిన యునైటెడ్ ఎయిర్క్రాఫ్ట్ కార్పొరేషన్ (యు. ఎ. సి.), భారతదేశపు హెచ్. ఏ. ఎల్ విమాన అభివృద్ధి కోసం అనుబంధ సంస్థను స్థాపించనున్నట్లు నిర్ణయించాయి.

కొత్త సంస్థకు 600.7 మిలియన్ అమెరికన్ డాలర్ల నిధుల మద్దతు లభించనుంది. ఈ సంస్థ ఎంఎటీఏ అభివృద్ధి పనులను తక్షణమే ప్రారంభించనుంది. హెచ్‌ఏఎల్ చైర్మన్, మేనేజింగ్ డైరెక్టర్ అశోక్ నాయక్ భారతదేశం 45 విమానాలు, రష్యా 105 విమానాలు కొనుగోలు చేయనున్నట్లు ధృవీకరించారు. పౌర, సైనిక వినియోగాల కోసం విమానాన్ని ఎగుమతి చేసే అవకాశమూ ఉంటుందని, అవసరమైతే మరిన్ని ఎంఎటీఏలు తయారు చేయవచ్చని తెలిపారు. 2012 అక్టోబరులో హెచ్‌ఏఎల్, యునైటెడ్ ఎయిర్‌క్రాఫ్ట్ కార్పొరేషన్‌తో ప్రాథమిక రూపకల్పన ఒప్పందంపై సంతకం చేసింది. సంయుక్త రూపకల్పన పనులు మాస్కోలో ప్రారంభమవుతాయని, ఈ ప్రక్రియలో సుమారు 30 మంది భారత ఇంజినీర్లు, యూఏసీ రూపకల్పన బృందం పాల్గొననున్నట్లు నిర్ణయించబడింది.. 2015 ఫిబ్రవరిలో భారతదేశం మధ్యస్థ గగన రవాణా సైనిక విమానాల కొనుగోలుకు జారీ చేసిన అంతర్జాతీయ టెండర్‌ను రద్దు చేసి, ఎంఎటీఏ కొనుగోలు ఉద్దేశాన్ని అధికారికంగా ప్రకటించింది..

విమానానికి పైభాగంలో అమర్చిన రెక్కలకు అనుసంధానించిన రెండు ఏవియాడ్విగాటెల్ పిడి-14 ఎం టర్బోఫాన్ ఇంజిన్ల ద్వారా శక్తిని పొందుతుందని భావిస్తున్నారు. ఇది టీ-ఆకారపు తోక భాగం కలిగి ఉంటుంది. సరుకు గది పరిమాణం ఐ ఎల్ -76  పోలికగా ఉండి, పొడవు సగం మాత్రమే ఉంటుంది. గరిష్ఠ లోడ్ సామర్థ్యం 20 టన్నులు. గరిష్ఠ పరిధి సుమారు 2,500 కిలోమీటర్లు(1600 మైళ్ళు ). గరిష్ఠ వేగం సుమారు 870 కిలోమీటర్లు(540 మైళ్ళు)  గంటకు. 

2016 జనవరి 13న రష్యా ప్రభుత్వ మీడియా ప్రకటనలో రష్యా-భారత్ సంయుక్త ప్రాజెక్ట్ నిలిపివేసినట్లు, పూర్తి రూపకల్పన, ఉత్పత్తి బాధ్యత రష్యా స్వీకరించినట్లు వెల్లడించింది.

2017 జూన్‌లో విమానానికి అధికారికంగా ఇల్-276 అనే పేరు నిర్ణయించబడింది. ముందుగా రష్యా మీడియాలో ఈ ప్రాజెక్ట్ ఎంఎటీఏ-ఎస్‌వీటీఎస్ లేదా ఐ ల్-214 అని పిలిచేవారు. రష్యాకు కనీసం 55 యూనిట్లు అవసరమని పేర్కొన్నారు.2017 జూన్లో ఈ విమానానికి కొత్త అధికారిక పేరు ఐఎల్-276 వచ్చిందని 2017 అక్టోబర్లో రష్యన్ వార్తాపత్రిక *ఇజ్వెస్టియా* నివేదించింది. ఈ విమానం యొక్క కనీసం 55 యూనిట్లు రష్యాకు అవసరమని ఇప్పటికే ఖచ్చితంగా ఉంది.

2020 జూన్‌లో రష్యా రక్షణ మంత్రిత్వ శాఖ ఈ విమానాన్ని కొత్త మధ్యస్థ సైనిక రవాణా విమానంగా ఇల్యూషిన్ ఐఎల్-276 ను అధికారికంగా ఎంపిక చేసినట్లు ప్రకటించింది.

2023 ఫిబ్రవరిలో ఏరో ఇండియా 2023  సందర్భంగా రోస్టెక్ ప్రతినిధులు భారత అధికారులతో సంయుక్త అభివృద్ధి పునరుద్ధరణపై చర్చలు జరిపారు. రష్యా విమానాన్ని భారతదేశంలో విక్రయించడానికి, అసెంబ్లీ ఏర్పాటు చేయడానికి సిద్ధమని సూచించింది. అయితే భారతదేశం రష్యా ఇంజిన్కు బదులుగా యూరోపియన్ ఇంజిన్ ఎంపికపై ఆసక్తి చూపినట్లు నివేదికలు వెల్లడించాయి. రష్యా తరఫున ఇది సాధ్యంకాకపోవచ్చని పేర్కొన్నారు.. 2026లో ఈ ప్రాజెక్టుపై రష్యాతో కలిసి పనిచేయడం కొనసాగిస్తామని భారత్ ప్రకటించింది. 

## సాంకేతిక విశేషాలు
thumb|విమానం యొక్క కార్గో బే యొక్క సైడ్ కట్ వ్యూ.
### సాధారణ లక్షణాలు

* సిబ్బంది: 3
* సామర్థ్యం: 70–150 ప్రయాణికులు
* లోడ్ సామర్థ్యం: 20,000 కిలోగ్రాములు
* పొడవు: 37.7 మీటర్లు
* రెక్కల విస్తీర్ణం: 35.5 మీటర్లు
* ఎత్తు: 12.95 మీటర్లు
* రెక్కల విస్తీర్ణ ప్రాంతం: 160 చదరపు మీటర్లు
* గరిష్ఠ టేకాఫ్ బరువు: 72,000 కిలోగ్రాములు
* ఇంధన సామర్థ్యం: 30,700 కిలోగ్రాములు
* ఇంజిన్లు: 2 × ఏవియాడ్విగాటెల్ పీడీ-14ఎం టర్బోఫ్యాన్

### [[పన్నీరు పుష్పాలు|పనితీరు]]

* గరిష్ఠ వేగం: 870 కిలోమీటర్లు గంటకు
* thumb|ఐ ఎల్ -276 మోడల్క్రూజ్ వేగం: 800 కిలోమీటర్లు గంటకు                                                                                                                                                    
* పరిధి: 2,000 కిలోమీటర్లు (20 టన్నుల లోడ్‌తో)
* ఫెర్రీ పరిధి: 7,300 కిలోమీటర్లు
* సేవా గరిష్ఠ ఎత్తు: 13,100 మీటర్లు
* టేకాఫ్ దూరం: 1,050 మీటర్లు
* ల్యాండింగ్ దూరం: 1,050 మీటర్లు

## ఇవి కూడా చూడండి
ఇదే తరహా విమానాలు 

* ఏ ఎన్ -178
* ఎంబ్రాసర్ -178 
* Kawasaki C-2

## బాహ్య మూలాలు

* "బహుళార్ధసాధక రవాణా విమానం". 
* ఐఎల్-214 బహుళ పాత్ర రవాణా విమానం (MTA) ". .

## మూలాలు